paragraph_text: U Hrvatskoj je ovaj sport prisutan od 1984. godine kada je gosp. Zoran Rebac nakon boravka u Tajlandu donio osnove ovoga krasnog sporta te pokrenuo prvi klub u ondasnjoj državi. Od tadašnjeg kluba, ustvari sekcije (u tkd klubu »Medvedgrad«) razvio se prvi tay boks klub "Holy spirit" osnovan 1988. godine) kojeg su pokrenuli učenici gospodina Rebca, kojeg i danas smatraju najvećim autoritetom za thai boks na ovim prostorima, a i šire (njegova knjiga "Muay Thai Full contact Azije" prevedena je na više jezika i proglašena najboljom knjigom o borilačkim sportovima u više zemalja: Njemačka, SAD itd.) Do danas se razvilo 20 klubova u Hrvatskoj koji se natječu u ovoj ratničkoj vještini. Od 1993. godine organiziraju se državna prvenstva a od 1997. godine predstavnici Hrvatske nastupaju na svjetskim i europskim natjecanjima gdje se u velikoj konkurenciji uspješno bore za medalje.